Diāna Damrava

Diāna Damrava (; dzimusi 1971. gada 31. maijā, Gincburgā, Bavārijā) ir vācu operas un kamermūzikas dziedātāja (koloratūrsoprāns).

 Biogrāfija 
Diāna Damrava studēja operas mākslu Vircburgā un Zalcburgā. Viņa debitēja operā Vircburgā, Nacionālajā teātrī Manheimā un Frankfurtes operā. Vēlāk viņa uzstājās Vīnes Valsts operā, Metropoles operā, Koventgārdenā, Bavārijas Valsts operā un Zalcburgas festivālā. Dziedātāja ir koncertējusi daudzās pasaules valstīs.

Diāna Damrava dzīvo Ženēvā. 2010. gadā viņa apprecējās ar franču basbaritonu Nikolā Testē, un tā paša gada beigās viņai piedzima dēls Aleksandrs. Pēc bērna piedzimšanas dziedātāja atgriezās uz skatuves un turpina savu aktīvo karjeru.

 Repertuārs 
Diānas Damravas repertuārs ir ļoti plašs un dažāds. Viņa izpilda galvenās lomas V. A. Mocarta operās, piemēram, "Burvju flautā" vai "Figaro kāzās", kā arī A. Saljēri, G. Doniceti, V. Bellīni, K. M. fon Vēbera, Dž. Rosīni, Dž. Verdi, R. Štrausa un daudzu citu autoru operās un operetēs.

 Atsauces 

 Ārējās saites 

Kategorija:1971. gadā dzimušie
Kategorija:Vācu dziedātāji
Kategorija:Vācu mūziķi
Kategorija:Operdziedātāji
Kategorija:Bavārijā dzimušie